අතාවුල්ලාගේ ජාතික කොංග්රසය ජනපති සමග එක්වෙයි
පාර්ලිමේන්තු මන්ත්රී ඒඑල්එම් අතාවුල්ලා මහතාගේ නායකත්වයෙන් යුත් ජාතික කොංග්රසය ඉදිරි ජනාධිපතිවරණයේ දී ජනාධිපති රනිල් වික්රමසිංහ මහතාට සහාය පළ කිරීමට එක්වෙයි ඒ එල් එම් අතාවුල්ලා මහතා ඇතුළු එහි නියෝජිතයන් පිරිසක් ඉකුත් 14 දා ජනාධිපති රනිල් වික්රමසිංහ මහතා හමුවී මේ පිළිබඳ නිල වශයෙන් දැනුම් දුන්නේය මෙරට ජනවාර්ගික ගැටලුව විසඳීමට අදාළව ජාතික කොංග්රසයේ අදහස් ඇතුළත් යෝජනාවලියක් ද මෙහිදී ජනාධිපතිවරයා වෙත පිළිගැන්විණි එසේම එළැඹෙන ජනාධිපතිවරණයේ දී ජනාධිපති රනිල් වික්රමසිංහ මහතාගේ ජයග්රහණය තහවුරු කිරීමට කැපවන බව දේශප්රේමී ජනතා බලවේගය ප්රකාශ කරයි එම පක්ෂයේ ප්රධාන ලේකම් සුගත් හේවාපතිරණ මහතා ඇතුළු නියෝජිත පිරිසක් ඉකුත් 14 දා ජනාධිපති රනිල් වික්රමසිංහ මහතා හමුවී මේ පිළිබඳ දැනුම් දුන්හ බිඳවැටුණු මෙරට ආර්ථිකය නීතිය හා සාමය ස්ථාපිත කිරීමට පසුගිය වසර දෙකක කාලය තුළ ජනාධිපතිවරයා ක්රියාත්මක කළ වැඩපිළිවෙළ අගය කරන බවත් මින් ඉදිරියට ද රට ඉදිරියට ගෙන යෑමට ජනාධිපතිවරයාගේ නායකත්වය අවශ්ය බවත් සුගත් හේවාපතිරණ මහතා පෙන්වා දුන්නේය ඒ අනුව එළැඹෙන ජනාධිපතිවරණයේ දී තම පක්ෂයේ අනුබද්ධ සංවිධාන සහ සමස්ත සාමාජිකත්වය එක්ව ජනාධිපති රනිල් වික්රමසිංහ මහතාගේ ජයග්රහණය තහවුරු කිරීම වෙනුවෙන් කැපවී කටයුතු කරන බවද ඒ මහතා වැඩිදුරටත් සඳහන් කළේය